b'\n_START_ARTICLE_\nSverker S\xc3\xb6rlin\n_START_PARAGRAPH_\nSverker S\xc3\xb6rlin (s. 1956) on ruotsalainen aatehistorioitsija, tietokirjailija ja ymp\xc3\xa4rist\xc3\xb6historian professori. S\xc3\xb6rlin on kirjoittanut useita teoksia tieteenhistorian, ymp\xc3\xa4rist\xc3\xb6- ja mets\xc3\xa4historian, ihmisekologian, Euroopan historian, tiedepolitiikan, innovaatiotutkimuksen ja yliopistohistorian aloilta. T\xc3\xa4m\xc3\xa4n ohella h\xc3\xa4n on vaikuttanut esseistin\xc3\xa4, tieteen popularisoijana, yhteiskunnallisena keskustelijana ja kulttuurikriitikkona._NEWLINE_S\xc3\xb6rlin tuli professoriksi Uumajan yliopistoon vuonna 1993. Vuodesta 2007 h\xc3\xa4n on toiminut professorina Kuninkaallisen teknillisen korkeakoulun tieteen ja tekniikan historian osastolla Tukholmassa.'